Bejaarde vrou beroof, verkragŉ 72-jarige vrou is vroeg Donderdagoggend in haar huis in Port Elizabeth beroof en verkrag. ŉ Polisiewoordvoerder, kapt. Stanley Jarvis, sê die vrou het omstreeks 1:00 Donderdagoggend wakker geword toe sy ŉ man in haar kamer sien staan en nog drie mans in die gang. “Die mans het haar in die sitkamer ingedwing en die huis begin deursoek vir waardevolle items. Sy is deur een van die mans in die badkamer ingevat waar hy haar verkrag het. Die mans het met ŉ rekenaarboks ter waarde van R2500 gevlug.” Jarvis sê die vrou ontvang berading. Die polisie ondersoek die saak.